Rossiya chempionatida ishtirok etuvchi "Krasnodar" klubining yarimhimoyachisi, o‘zbekistonlik futbolchi Odil Ahmedov jamoaning mavsumda oldiga qo‘ygan maqsadlari bilan bo‘lishdi. Muxbir: Keyingi hafta o‘rtasida "Krasnodar" Rossiya kubogi yarimfinalida "TsSKA" bilan uchrashadi. Bu uchrashuv allaqachon xayolingizdan o‘rin olgan bo‘lsa kerak? Ahmedov: Ha uchrashuvga jiddiy tayyorlanmoqdamiz. Kubokni yutishni juda istayapmiz. Muxbir: Chempionat finishiga oldingizga qanday maqsadlarni qo‘ygansiz? Ahmedov: Chempionat yakunlanishiga yana 7 ta o‘yin bor, 5- va 1-o‘rin orasidagi farq esa bor-yo‘g‘i 6 ochko. Muxbir: Demak, chempionlikka kurashasiz? Ahmedov: Har narsa bo‘lishi mumkin. Agar o‘z futbolimizni namoyish qilsak, natija albatta keladi. Eslatib o‘tamiz, hozirda "Krasnodar" 23-turdan keyin 40 ochko bilan musobaqa jadvalining 5-o‘rinini egallamoqda. 1-o‘rinda esa 46 ochko bilan "TsSKA" bormoqda.